Edward M. Kennedy

Edward Moore ”Ted” Kennedy (22. helmikuuta 1932 – 25. elokuuta 2009) oli yhdysvaltalainen demokraattipoliitikko ja Massachusettsin senaattori. Hän oli Joseph P. Kennedyn nuorin poika. John F. Kennedy ja Robert Kennedy olivat hänen veljiään. Hänellä oli yhteensä kahdeksan sisarusta. Kennedy oli aviossa kahteen kertaan ja hänellä oli kolme lasta. Kennedy toimi Yhdysvaltain senaatissa kolmanneksi pisimpään ja hänen taitojen avulla sai lempinimen "Lion of the Senate" (Suom. Senaatin leijona).

Ura
Ted Kennedy valittiin senaattiin vuonna 1962 veljensä John F. Kennedyn ollessa presidenttinä. Hän toimi Yhdysvaltain senaattorina 47 vuotta. Hänen palvelusaikansa on maan historian neljänneksi pisin. Vain Robert Byrd, Daniel Inouye ja Strom Thurmond ovat olleet senaattoreina pidempään. Kennedy valittiin vuoden 2006 senaatin vaalissa jatkamaan lähes 70 prosentin kannatuksella. Myös hänen nuorin poikansa Patrick Joseph Kennedy on poliitikko ja toimi Yhdysvaltain edustajainhuoneen jäsenenä.

Veljiensä kuoleman jälkeen Ted nousi Kennedyn klaanin keulahahmoksi. Presidenttiehdokkuuteen asti Ted Kennedy ei koskaan yltänyt. Vuoden 1972 presidentinvaaleihin hän ei Chappaquiddickin skandaalin vuoksi voinut osallistua, mutta vuoden 1980 vaaleissa mahdollisuudet näyttivät aluksi erittäin hyviltä ja hän asettui ehdokkaaksi istuvaa presidenttiä vastaan. Aivan alussa Ted tuntuikin ottavan Presidentti Carterista jopa luovutusvoiton demokraattien presidenttiehdokkuuskisassa, mutta toisin kävi. Hän hävisi demokraattien esivaalit istuvalle presidentille Jimmy Carterille, joka taas hävisi lopullisissa vaaleissa Ronald Reaganille. Kennedy ei pyrkinyt enää vuosien 1984 ja 1988 vaaleissa ehdolle, vaikka yleisesti näin ajateltiin tapahtuvan. Vuoden 1980 vaalien jälkeen hän sanoi: 

Kuningatar Elisabet löi senaattori Edward Kennedyn ritariksi tämän ansioista Yhdysvaltain ja Pohjois-Irlannin suhteiden kehittämisessä.

Elämä
Vuonna 1964 Kennedy joutui lento-onnettomuuteen, jossa lentäjä ja yksi matkustaja saivat surmansa. Edward Kennedy loukkaantui vakavasti ja taisteli vaimonsa Virginia Joan Bennettin avustuksella vaalikampanjansa voiton sairaalasta käsin.

Vuonna 1969 hän joutui Chappaquiddick Islandilla auto-onnettomuuteen, jossa hänen sihteerinsä Mary Jo Kopechne kuoli. Tapaus aiheutti maan laajuisen skandaalin sillä Kennedy ilmoitti onnettomuudesta vasta seuraavana päivänä eikä poliisin esitutkintaa aloitettu onnettomuuspaikalla kuin vasta seuraavana päivänä. On huhuttu että Kennedy ajoi alkoholin vaikutuksen alaisuudessa. Lisäksi sihteeri Kopechnen epäiltiin olevan raskaana Kennedylle. Kennedy joutui huonoon valoon ja se ehkä selittää miksi hän ei asettunut ehdolle vuoden 1972 presidentinvaaleissa.

Kennedy erosi vaimostaan Joan Bennett Kennedystä vuonna 1982. Hän avioitui uudelleen 1990-luvulla Victoria Reggie Kennedyn kanssa.
Hänellä on ensimmäisestä avioliitosta kolme lasta: Kara Kennedy Allen (1960–2011), joka kuoli sydänkohtaukseen kuntosalilla. Hän oli sairastanut keuhkosyöpää vuodesta 2003. Edward M. Kennedy, Jr (1961–), jonka jalka jouduttiin amputoimaan nuorena sekä Patrick J. Kennedy (1967–), joka toimi Yhdysvaltain kongressiedustaja vuoteen 2010 saakka.

Kennedyllä todettiin pahanlaatuinen aivokasvain toukokuussa 2008. Hän sai 20. tammikuuta 2009 sairauskohtauksen Barack Obaman virkaanastujaisjuhlallisuuksiin liittyneellä lounaalla, ja hänet vietiin sairaalaan. Tutkimusten jälkeen lääkärit arvioivat kohtauksen johtuneen rasituksesta.

Ted Kennedy kuoli 25. elokuuta 2009 aivosyöpään.

Kennedy oli kuollessaan 77-vuotias. Kasvain havaittiin runsas vuosi ennen kuolemaa, ja jo silloin tiedettiin, että ennuste on huono. Kennedyn hautajaiset pidettiin Bostonissa suuren vierasjoukon läsnä ollessa. Bostonissa pidetyssä hautajaismessussa oli koolla runsaasti Yhdysvaltain politiikan eliittiä. Perheen ja suvun lisäksi paikalla olivat presidentti Barack Obama, ex-presidentit Jimmy Carter, Bill Clinton ja George W. Bush, 80 entistä tai silloista senaattoria, varapresidentti Biden, 3 entistä varapresidenttiä ja useita korkeimman oikeuden tuomareita. Kennedyn ruumis lennätettiin sateisesta Bostonista Washingtoniin. Ruumissaattue kulki Washingtonin keskustan läpi Capitol-kukkulan eli senaattorin pitkäaikaisen työpaikan kautta. Katujen varsilla oli tuhansia ihmisiä jättämään jäähyväisensä kunnioitetulle senaattorille. Hänet laskettiin haudan lepoon lauantai illalla Arlingtonin sotilashautausmaalle. Ted Kennedyn viimeinen lepopaikka on hyvin lähellä kahden salamurhatun veljen, John ja Robert Kennedyn hautoja. Elämänsä aikana Ted Kennedy kävi usein veljiensä haudoilla. Hänen nähtiin viipyvän siellä pitkään ja keskustelevan haudoilla vierailevien turistien kanssa. Kennedyn kuollessa hänen sukunsa kirjoitti tiedotteen: 

Republikaani Scott Brown valittiin hänen seuraajakseen senaattiin tammikuussa 2010. Pitkään huhuttiin jonkun Kennedyn uuden sukupolven henkilön ottavan Tedin paikan, mutta lopuksi kukaan heistä ei asettunut ehdolle.

Vaalit

Ted Kennedyn vaalihistoriaa. Hän toimi Massachusettsin senaattorina (1962-2009) kuolemaansa saakka, jolloin hän oli toiseksi pisimpään virassa ollut senaattori.Massachusettsin Yhdysvaltain demokraattinen puolueen esivaalit, 12. syyskuuta 1962: Edward M. Kennedy – 559,303 (69.33 %)
 Edward J. McCormack, Jr.  247,403 (30.67 %)Massachusettsin Senaattorin vaalit Yhdysvaltain kongressiin 1962:
 Edward M. Kennedy (D) – 1,162,611 (55.44 %)
 George Cabot Lodge (R) – 877,668 (41.85 %)
 H. Stuart Hughes (I) – 50,013 (2.38 %)Massachusettsin Senaattorin vaalit Yhdysvaltain kongressiin, 1964 Edward M. Kennedy (D) – 1,716,907 (74.26 %)
 Howard J. Whitmore, Jr. (R) – 587,663 (25.42 %)Massachusettsin Senaattorin vaalit Yhdysvaltain kongressiin, 1970 Edward M. Kennedy (D) – 1,202,856 (62.16 %)
 Josiah Spaulding (R) – 715,978 (37.00 %)Massachusettsin Yhdysvaltain demokraattinen puolueen esivaalit 1976 Edward M. Kennedy (istuva) – 534,725 (73.86 %)
 Robert E. Dinsmore – 117,496 (16.23 %)
 Frederick C. Langone – 59,315 (8.19 %)Massachusettsin Senaattorin vaalit Yhdysvaltain kongressiin, 1976 Edward M. Kennedy (D) – 1,726,657 (69.31 %)
 Michael S. Robertson (R) – 722,641 (29.01 %)Massachusettsin Senaattorin vaalit Yhdysvaltain kongressiin, 1982 Edward M. Kennedy (D) – 1,247,084 (60.82 %)
 Ray Shamie (R) – 784,602 (38.26 %)
 Howard S. Katz (L) – 18,878 (0.92 %)Massachusettsin Senaattorin vaalit Yhdysvaltain kongressiin, 1988 Edward M. Kennedy (D) – 1,693,344 (64.97 %)
 Joseph D. Malone (R) – 884,267 (33.93 %)
 Mary Fridley (New Alliance) – 15,208 (0.58 %)
 Frede Lee Nanson (L) – 13,199 (0.51 %)Massachusettsin Yhdysvaltain demokraattinen puolueen esivaalit 1994 Edward M. Kennedy (istuva) – 391,637 (98.87 %)
 Muut ehdokkaat – 4,498 (1.14 %)Massachusettsin Senaattorin vaalit Yhdysvaltain kongressiin, 1994 Edward M. Kennedy (D) – 1,265,997 (58.08 %)
 Mitt Romney (R) – 894,000 (41.01 %)Massachusettsin Yhdysvaltain demokraattinen puolueen esivaalit 2000:
 Edward M. Kennedy (istuva) – 236,883 (98.97 %)
 Muut ehdokkaat – 2,467 (1.03 %)Massachusettsin Senaattorin vaalit Yhdysvaltain kongressiin, 2000:
 Edward M. Kennedy (D) – 1,887,479 (72.61 %)
 Jack E. Robinson III (R) – 334,700 (12.88 %)
 Carla Howell (L) – 308,748 (11.88 %)
 Philip F. Lawler (C) – 42,316 (1.63 %)
 Dale E. Friedgen (I) – 15,453 (0.59 %)Massachusettsin Senaattorin vaalit Yhdysvaltain kongressiin, 2006 Edward M. Kennedy (D) – 1,500,738 (69.30 %)
 Kenneth Chase (R) – 661,532 (30.55 %)

Presidentin vaalitDemokraattisen puoleen esivaalit 1980 Jimmy Carter (istuva) – 10,043,016 (51.13 %)
 Ted Kennedy – 7,381,693 (37.58 %)
 Muut – 1,288,423 (6.56 %)Demokraattisen puoleen esivaalit 1980 kokouspaikalla (Valitsijamiehet)''':
 Jimmy Carter – 2,123 (64.04 %)
 Ted Kennedy – 1,151 (34.72 %)

Katso myös 
 Chappaquiddickin sillan onnettomuus
 Kennedyn klaani

Lähteet

Aiheesta muualla 

 Ted Kennedyn kotisivut 

Yhdysvaltain senaatin jäsenet
Yhdysvaltalaiset demokraattipoliitikot
Kennedy-suku
Vuonna 1932 syntyneet
Vuonna 2009 kuolleet